OpenLLM-France/wikimedia huggingface dataset:
# Comtat de Gascunya

El Comtat de Gascunya o de Guascònia va ser una entitat feudal de l'alta edat mitjana creada per Carlemany a Aquitània durant el 781.
El fill de Carlemany, Ludovico Pío va rebre el Comtat de Gascunya sobre la base del Ducat de Bascònia i ràpidament es va adaptar els costums dels habitants del territori, els Uuasconum . Així, en ell 785, quan és reclamat per l'emperador carolingi a la cort de Paderborn, es va presentar a la usança vascona acompanyat d'altres joves de la seva mateixa edat vestint un vestit que constava d'una túnica exterior rodona, camisa de mànigues soltes, calçons llargs, falques amb esperons i una llança llancívola a la mà.
El comtat es va organitzar entorn de la ciutat de Baiona i la vall del riu Adur, mantingueren la tradicional relació cultural amb els territoris de Spanoguascònia i del vessant hispà dels pirinencs.
El comte Galí II Asnar d'Aragó va contreure matrimoni amb Acibella, germana del comte Gassia Sans . El fill d'aquest, Guillermo Sánchez de Gascunya es va unir la filla del rei de Pamplona Garcia Sanxes I de Pamplona del matrimoni del qual va néixer Sanç V Guillem de Gascunya, qui seria a la cort dels reis de Pamplona. Eudes, fill del duc d'Aquitània i comte de Poitiers Guillem el Gran, va rebre el comtat el 1033. L'any 1063 es va produir la fusió del comtat amb el ducat d'Aquita.

## Referències

* ↑ Segons relata l'autor Astrònom a Vita Hludowici *imperatoris, SS *rer. Germ. 64, cap. IIII, pag. 294, lin. 18. Disponible a / ~db/bsb00000712/images/index.html?id=00000712&seite=292
* ↑ Segons denominació del Cosmògraf de Ravenna en ell segle vii (Schulten 1927:240)
# Dinastia Ikshvaku

La dinastia Ikshvaku fou una dinastia esmentada a la literatura dels Puranes fundada pel llegendari rei Ikshvaku, que literalment vol dir "canya de sucre"; la dinastia és coneguda també com a Sūryavaṁśa (dinastia Solary). Rama va pertànyer a aquesta dinastia Vint-i-dos dels vint-i-quatre tirthankara jainistes van pertànyer a aquesta dinastia. Rishabha o Rishabhanatha el fundador del jainisme és esmentat a la literatura jainista i apareix també a la literatura hindú sempre referint-se a la mateixa persona. Segons els budistes, fins i tot Gautama Buda va pertànyer a aquesta dinastia.

## Referències

* ↑ Ramayana.
* ↑ Zimmer, Heinrich (1952), Joseph Campbell, ed., Philosophies Of India, London, E.C. 4: Routledge & Kegan Paul Ltd, ISBN 978-81-208-0739-6
# Soini Nikkinen

Soini Nikkinen (Kiuruvesi, 19 de juliol de 1923 - Nastola, 2 de juny de 2012) fou un atleta finlandès, especialista en el llançament de javelina, que va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres, on fou dotzè en la prova del llançament de javelina del programa d'atletisme. Quatre anys més tard, als Jocs de Hèlsinki, fou vuitè en la mateixa prova.
En el seu palmarès destaca una medalla de bronze en la prova del llançament de javelina del Campionat d'Europa d'atletisme de 1954, rere Janusz Sidło i Vladimir Kuznetsov Va guanyar el campionat nacional de 1952. El 24 de juny de 1956 va batre el rècord del món de l'especialitat amb 83,56 metres. Aquest registre sols va durar 6 dies, ja que el 30 de juny Janusz Sidło el va millorar en 10 cm.

## Millors marques

* Llançament de javelina. 83,56 metres (1956)

## Referències

* 1 2 Soini Nikkinen a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Soini Nikkisen muistoksi | Yleisurheilu.fi», 04-04-2016. Arxivat de l'original el 2016-04-04. [Consulta: 24 juny 2020].
* ↑ IAAF World Athletics Championships. Doha 2019. Statistics Handbook. Doha: IAAF, 2019, p. 693 [Consulta: 22 juny 2020].
* ↑ «Track and Field Statistics». [Consulta: 16 juny 2020].
# Sidney Jelinek

Sidney Jelinek (anglès: Sidney Carter Jelinek) (Wilmington, 18 de març de 1899 - Filadèlfia, 9 de març de 1979) fou un remer estatunidenc que va competir durant la dècada de 1920.
El 1924 va prendre part en els Jocs Olímpics de París, on va guanyar la medalla de bronze en la prova del quatre amb timoner del programa de rem.

## Referències

* ↑ «Sidney Jelinek Olympic Results». sports-reference.com. Arxivat de l'original el 16 de desembre 2012. [Consulta: 17 gener 2018].
# Daniel Gillois

Daniel Gillois (Fontainebleau, 5 de febrer de 1888 - Fontainebleau, 28 de desembre de 1959) va ser un genet francès que va competir a començaments del segle xx.
El 1936 va prendre part en els Jocs Olímpics de Berlín, on va disputar dues proves del programa d'hípica amb el cavall Nicolas. Va guanyar la medalla de plata en la prova de doma per equips i fou novè en la de doma individual.

## Referències

* ↑ «Daniel Gillois Olympic Results». sports-reference.com. Arxivat de l'original el 17 d'abril 2020. [Consulta: 30 abril 2019].
# Drongo de Palawan

El drongo de Palawan (Dicrurus palawanensis) és un ocell de la família dels dicrúrids (Dicruridae).

## Hàbitat i distribució

Habita selva humida, manglars i zones una mica més obertes al grup de les Palawan i les illes de Cuyo, Pamalican i Semirara, a les Filipines occidentals.

## Taxonomia

Inclòs fins fa poc a Dicrurus hottentottus, apareix con una espècie de ple dret a la classificació del Congrés Ornitològic Internacional, versió 13.1 2023 arran els treballs de Shakya et al. 2020

## Referències

* ↑ F Gill, D Donsker et P Rasmussen (Eds). 2023. IOC World Bird List (v13.1). doi : 10.14344/IOC.ML.13.1.
* ↑ SB Shakya, M Irham, ML Brady, T Haryoko, YS Fitriani, O Johnson, MA Rahman, NJ Robi, RG Moyle, DM Prawiradilaga et FH Sheldon. 2020. Observations on the relationships of some Sundaic passerine taxa (Aves: Passeriformes) previously unavailable for molecular phylogenetic study. Journal of Ornithology. https://doi.org/10.1007/s10336-020-01766-9
# Sophie von Weiler

Sophie von Weiler ('s-Hertogenbosch, 24 de desembre de 1958) és una jugadora d'hoquei sobre herba neerlandesa, ja retirada, que va competir durant les dècades de 1970 i 1980.
El 1984 va prendre part en els Jocs Olímpics d'Estiu de Los Angeles, on guanyà la medalla d'or en la competició d'hoquei sobre herba. Quatre anys més tard, als Jocs de Seül, guanyà la medalla de bronze en la mateixa prova. En el seu palmarès també destaquen dues medalles d'or i una de plata a la Copa del món d'hoquei sobre herba, una d'or al Champions Trophy i dues d'or al Campionat d'Europa. Entre 1978 i 1988 disputà 137 partits amb la selecció neerlandesa, en què marcà 69 gols.
A nivell de clubs jugà al Hilversumsche Mixed Hockey Club i al VMH&CC MOP. Per tots els seus èxits esportius va rebre l'Orde d'Orange-Nassau.

## Referències

* ↑ «Sophie von Weiler Olympic Results». sports-reference.com. Arxivat de l'original el 17 d’abril 2020. [Consulta: 5 abril 2020].
* ↑ Sophie von Weiler Arxivat 25 December 2014$^{[Datemismatch]}$ a Wayback Machine.. Dutch Hockey Federation
# Vela als Jocs Olímpics d'estiu de 1900 - 2 a 3 tones

Vela als  Jocs Olímpics d'estiu de 1900 :
0-½ tona (2 proves) :
½-1 tona :
1-2 tones (2 proves) :
2-3 tones (2 proves) :
3-10 tones :
10-20 tones :
Classe oberta :
* 1908>
La competició de vela de 2 a 3 tones va ser una de les proves de vela dels Jocs Olímpics de París de 1900. Aquesta fou la tercera categoria més pesada de les disputades en aquestes olimpíades. Es van disputar dues curses, i ambdues han estat reconegudes pel Comitè Olímpic Internacional. La primera de les curses es disputà el 22 de maig de 1900 i la segona el 25 de maig. Hi van participar 11 mariners repartits en 4 vaixells, representants de 2 nacions.

## Medallistes

| Cursa | Or | Plata | Bronze |
| 1 | Ollé Frédéric Blanchy (FRA) William Exshaw (GBR) Jacques Le Lavasseur (FRA) | Favorite Jacques Doucet Auguste Godinet Henri Mialaret Léon Susse | Gwendoline de Cottignon Emile Jean-Fontaine Ferdinand Schlatter |
| 2 | Ollé Frédéric Blanchy (FRA) William Exshaw (GBR) Jacques Le Lavasseur (FRA) | Favorite Jacques Doucet Auguste Godinet Henri Mialaret Léon Susse | Mignon Auguste Donny |

## Resultats

Els handicaps s'afegeixen al temps real de cada vaixell per tal de donar un temps ajustat real. Els handicaps no van modificar el resultat de la segona cursa, però sí el de la primera.

### Cursa 1

El vaixell Ollé, format per francesos i britànics, era el més lleuger dels participants i tingué un avantatge de 4 minuts al handicap. Gràcies a ell va guanyar la cursa, tot i ser una mica més lent que el segon classificat.
| Posició | Embarcació | Mariners | Nació | Temps | Handicap | Total |
| | Ollé | Frédéric Blanchy (FRA) William Exshaw (GBR) Jacques Le Lavasseur (FRA) | Equip mixt | 1h 47' 48" | 29' 42" | 2h 17' 30" |
| | Favorite | Jacques Doucet Auguste Godinet Henri Mialaret Léon Susse | França | 1h 46' 16" | 33' 47" | 2h 20' 03" |
| | Gwendoline | de Cottignon Emile Jean-Fontaine Ferdinand Schlatter | França | 1h 51' 01" | 33' 47" | 2h 24' 48" |
| 4 | Mignon | Auguste Donny | França | 1h 54' 11" | 33' 20" | 2h 26' 31" |

### Cursa 2

Les duers primeres posicions són les mateixes que a la primera cursa. La medalla de bronze canvia de mans i va a parar al vaixell Mignon, atès que el Gwendoline no finalitza la cursa.
| Posició | Embarcació | Mariners | Nació | Temps | Handicap | Total |
| | Ollé | Frédéric Blanchy (FRA) E. William Exshaw (GBR) Jacques le Lavasseur (FRA) | Equip mixt | 3h 48' 29" | 29' 05" | 4h 17' 34" |
| | Favorite | Doucet Godinet Mialaret Susse | França | 3h 50' 10" | 33' 47" | 4h 23' 57" |
| | Mignon | Auguste Donny | França | 4h 18' 53" | 33' 20" | 4h 52' 13" |
| - | Gwendoline | de Cottignon Emile Jean-Fontaine Ferdinand Schlatter | França | DNF | DNF | DNF |
DNF: No finalitza la cursa

## Referències

* Base de dades del COI
* De Wael, Herman. Herman's Full Olympians: "Sailing 1900". Accés 2 de març de 2006. Consultable a Herman's Full Olympians: "Sailing 1900" Arxivat 2005-02-26 a Wayback Machine..
* Mallon, Bill. The 1900 Olympic Games, Resultats de totes les proves amb comentaris. Jefferson, North Carolina: McFarland & Company, Inc., Publishers, 1998. ISBN 0-7864-0378-0.
# Silvia Siefert

Silvia Siefert (Magdeburg, 19 de juliol de 1953) fou una jugadora d'handbol alemanya que va competir sota bandera de la República Democràtica Alemanya durant la dècada de 1970.
El 1976 va prendre part en els Jocs Olímpics de Mont-real, on guanyà la medalla de plata en la competició d'handbol.
En el seu palmarès també destaca el campionat del món d'handbol de 1975.
A nivells de clubs jugà al SC Magdeburg.

## Referències

* 1 2 «Silvia Siefert Olympic Results». sports-reference.com. Arxivat de l'original el 2012-12-17. [Consulta: 8 març 2019].
* ↑ Weltmeisterinnen im Handball a sport-komplett.de
# Danielle Woodhouse

Danielle Woodhouse (Perth, 23 de febrer de 1969), nascuda amb el nom de Danielle Gusterson, fou una waterpolista australiana que va competir durant les dècades de 1990 i 2000. És germana de la també jugadora de waterpolo Bridgette Gusterson.
El 2000 va prendre part en els Jocs Olímpics de Sydney, on guanyà la medalla d'or en la competició de waterpolo. En el seu palmarès també destaca una medalla d'or a la Copa del Món de waterpolo de 1995.

## Referències

* 1 2 «Danielle Woodhouse Olympic Results». sports-reference.com. Arxivat de l'original el 14 de novembre 2012. [Consulta: 10 setembre 2019].
# Stan Vickers

Stanley Frank Vickers, més conegut com a Stan Vickers (Lewisham, 18 de juny de 1932 - Seaford, 17 d'abril de 2013), fou un atleta anglès, especialista en marxa atlètica, que va competir durant les dècades de 1950 i 1960.
El 1956 va prendre part en els Jocs Olímpics d'Estiu de Melbourne, on fou cinquè en els 20 quilòmetres marxa del programa d'atletisme. Quatre anys més tard, als Jocs de Roma, guanyà la medalla de bronze en la mateixa prova del programa d'atletisme.
En el seu palmarès també destaca una medalla d'or en els 20 quilòmetres marxa del Campionat d'Europa d'atletisme de 1958, per davant del vigent campió olímpic, Leonid Spirin, i Lennart Back. Guanyà set campionats nacionals de l'AAA, de les dues, set i deu milles el 1957 i 1958 i de les dues milles el 1960, així com tres de la RWA, de les 10 milles el 1957 i 1958 i de les 20 milles el 1960.

## Millors marques

* 10 quilòmetres marxa. 43' 43.6" (1960)
* 20 quilòmetres marxa. 1h 28' 53" (1959)

## Referències

* ↑ Dawes, Mike. «Olympic bronze medalist and former European champion Vickers dies, aged 80», 19-04-2013. [Consulta: 8 febrer 2021].
* ↑ Stan Vickers a Sports Reference (arxivat)
* 1 2 3 «Olympedia – Stan Vickers». [Consulta: 8 febrer 2021].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 26 abril 2020].
* ↑ «British Athletics Championships 1945-1959». [Consulta: 8 febrer 2021].
* ↑ «AAA Championships (Men)». [Consulta: 8 febrer 2021].
# Stanley Stanyar

Stanley Stanyar (Gatineau, 29 de desembre de 1905 - Val-des-Monts, 5 de juny de 1983) va ser un remer quebequès que va competir durant la dècada de 1930.
El 1932 va prendre part en els Jocs Olímpics de Los Angeles, on guanyà la medalla de bronze en la competició del vuit amb timoner del programa de rem.

## Referències

* ↑ «Stan Stanyar Olympic Results». sports-reference.com. Arxivat de l'original el 11 de juny 2015. [Consulta: 21 gener 2019].
# Daphne Robb-Hasenjäger

Daphne Robb-Hasenjäger (Pretòria, 2 de juliol de 1929), és una atleta sud-africana, ja retirada, especialista en curses de velocitat, que va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres, on disputà dues proves del programa d'atletisme. Fou sisena en els 200 metres, mentre quedà eliminada en semifinals en la prova dels 100 metres. Quatre anys més tard, als Jocs de Hèlsinki, guanyà la medalla de plata en els 100 metres, rere Marjorie Jackson, mentre en els 200 metres fou sisena.
En el seu palmarès també destaca una medalla de bronze als Jocs de l'Imperi Britànic de 1950 en les 220 iardes. Durant la seva carrera esportiva va batre diversos rècords nacionals. Es retirà poc després dels Jocs de 1952.

## Millors marques

* 100 metres. 11.8" (1952)
* 200 metres. 24.2" (1952)

## Referències

* 1 2 Daphne Robb-Hasenjäger a Sports Reference (arxivat)
* ↑ «Commonwealth Games Medallists - Athletics (Women)». [Consulta: 27 octubre 2020].
* ↑ «Daphne Lillas Evelyn Robb | Commonwealth Games Federation» (en anglès). Arxivat de l'original el 2020-10-31. [Consulta: 27 octubre 2020].
* ↑ «Olympedia – Daphne Robb-Hasenjäger». [Consulta: 27 octubre 2020].
* ↑ Fitxa a trackfield.brinkster.net
# Signa

Signa és un comune (municipi) de la ciutat metropolitana de Florència, a la regió italiana de la Toscana, situat uns 12 km a l'oest de Florència. L'1 de gener de 2018 tenia 18.901 habitants.
Signa limita amb els municipis de Campi Bisenzio, Carmignano, Lastra a Signa, Poggio a Caiano i Scandicci.

## Història

Els orígens de Signa són incerts. Probablement ja existia a l'antiguitat, encara que no se sap si va ser fundada pels etruscs o pels romans.
A la Baixa Edat Mitjana, Carlemagne va donar a un dels seus capitans un "castell de Signa". Les esglésies locals de San Giovani Battista i San Lorenzo s'esmenten en un document de 977/978 dC.
Signa va adquirir importància local al segle xiv després de la construcció d'un pont proper, l'únic de la zona que permetia el pas del riu Arno. Va ser conquistada per Castruccio Castracani i també es menciona a la Divina Comèdia de Dante Alighieri.
Signa es va convertir en un important centre d'artesania durant el segle xix.

## Llocs d'interès

* Pieve de San Giovanni Battista (segles VII-IX)
* Pieve de San Lorenzo
* Església de Santa Maria in Castello
* Església de San Miniato
* Villa Castelletti
* Villa San Lorenzo

## Referències

* ↑ «Resident population on 1st January 2018» (en anglès). ISTAT. [Consulta: 1r març 2019].
* ↑ Salvi, Storia di Pistoia dell anno 1656.
* ↑ Scuola Elementare "Leonardo Da Vinci" i Gruppo Archeologico Signese, "Signa fra Storia e Tradizione".

## Enllaços externs

* Signa - Lloc web oficial (italià)
# Comtat de Zelanda

El Comtat de Zelanda era un comtat, format per a una sèrie d'illes als estuaris de l'Escalda, del Mosa i del Rin. Va formar una unió personal amb el comtat de Flandes fins a la Pau de París (1323) quan Flandes/Hainaut va cedir-lo al comtat d'Holanda. Tot i això va mantenir el seu estatut jurídic diferent durant la unió personal amb Holanda i més tard amb Borgonya.

## Comtes de Zelanda

El comtat va compartir unes institucions amb les províncies veïnes, com el Consell superior d'Holanda, Zelanda i Frísia occidental, el consell superior de justícia que va crear-se després de la ruptura amb el sobirà Felip II de Castella el 1582. Després de la Guerra dels vuitanta anys va esdevenir una de les set províncies que van constituir la República de les set Províncies Unides. El 1583, els Estats Generals dels Països Baixos de la república van establir el seu a Middelburg abans de transferir-lo el 1585 a La Haia.
El comtat, ja força integrat a la república, va parar d'existir després de la creació de la República Batava el 1795, després de la revolució francesa. Els francesos que volien rompre amb les fronteres feudals, van crear un departament Escalda i Mosa que va incorporar Zelanda i parts de Brabant dels Estats.
Després del Tractat de Londres (1839), Flandes dels Estats va afegir-se a la província de Zelanda.

## Ciutats del comtat

Ciutats amb veu als Estats de Zelanda
* Middelburg (1217)
* Zierikzee (1248)
* Reimerswaal (1374 – 1574
* Goes (1405)
* Tholen (1366)
* Vlissingen (1315)
* Veere (1355)
Ciutats petites Smalsteden sense veu als estats:
* Arnemuiden (1574)
* Brouwershaven (1477)
* Domburg (1223)
* Kortgene (1431)
* Sint Maartensdijk (1491)
* Westkapelle (1223)

## Lliste de comtes

L'emperador Enric II del Sacre Imperi Romanogermànic va cedir les cinc illes de la Zelanda meridional a Balduí IV de Flandes. Robert I el Frisó les va infeudar al seu gendre Thierry V comte d'Holanda. El domini de les illes va agitar en endavant les relacions entre Holanda i Flandes. Florenci V d'Holanda (1256-1296), va dominar tota la regió de Zelanda; després del període de conflictes de 1296 a 1323, Zelanda fou reconeguda a Holanda el per la Pau de París (1323) i Flandes/Hainaut hi va renunciar. En endavant els dos comtats van romandre sempre una unió personal.
* Florenci IV d'Holanda (1222-1234), es titula sense dret comte de Zelanda
* Guillem II d'Holanda (1234-1256), també es titula comte de Zelanda el 1246.
* Florenci V d'Holana (1256-1296), va agafar el control de Zelanda i es va titular comte de Zelanda
* Guyot, fill de Guiu de Dampierre, agafa el títol de comte de Zelanda de 1296 a 1310.
* Guillem III d'Avesnes (1310-1337), comte d'Hainaut i d'Holanda, rep Zelanda per la part del 1323.
* Guillem IV d'Avesnes (1337-1345), comte d'Hainaut, d'Holanda i de Zelanda.
Tot seguit va passar als Wittelsbach, a la casa de Borgonya i a la casa d'Àustria però els dos comtats ja van romandre sempre units sota el mateix sobirà.
Vegeu la llista de comtes d'Holanda

## Referències

* ↑ Léon Vanderkindere, La Formation territoriale des principautés belges au Moyen Âge, Brussel·les, 1902, reimpressió 1981, en línia a digistore.bib.ulb.ac.be
# Dímelo en la calle

Dímelo en la calle és el setzè disc de Joaquín Sabina.
El disc va ser gravat l'any 2002.

## Llista de cançons

* "No permita la virgen" - 4:11
* "Vámonos pal sur" - 3:55
* "La canción más hermosa del mundo" - 4:56
* "Como un dolor de muelas" - 2:57
* "69.G" - 4:02
* "Peces de ciudad" - 5:04
* "El café de Nicanor" - 4:56
* "Lágrimas de plástico azul" - 3:44
* "Yo también sé jugarme la boca" - 4:37
* "Arenas movedizas" - 4:46
* "Ya eyaculé" - 4:36
* "Cuando me hablan del destino" - 3:43
* "Camas vacías" - 4:04
* "Semos diferentes (bonus track)" - 4:27

## Referències

* ↑ "Joaquín Sabina.Perdonen la tristeza". Javier Menéndez Flores. ISBN 84-01-37701-3
* ↑ Pàgina oficial de Joaquín Sabina
# Suzannah Bianco

Suzannah Bianco (San José, 15 de maig de 1973) és una exnedadora estatunidenca, especialitzada en natació sincronitzada, que va competir durant la dècada de 1990.
El 1996 va prendre part en els Jocs Olímpics d'Atlanta, on guanyà la medalla d'or en la competició per equips. En el seu palmarès també destaca la medalla d'or en la competició per equips del Campionat del Món de natació de 1994.

## Referències

* ↑ «Suzannah Bianco Olympic Results». sports-reference.com. Arxivat de l'original el 18 d'abril 2020. [Consulta: 14 setembre 2019].
* ↑ «The History of FINA Volume IX». Arxivat de l'original el 24 setembre 2015. [Consulta: 23 gener 2010].
# Stefan Höck

Stefan Höck (Benediktbeuern, 10 de maig de 1963) és un biatleta alemany, ja retirat, que va competir sota bandera de la República Federal Alemanya durant la dècada de 1980.
El 1988 va prendre part en els Jocs Olímpics d'Hivern de Calgary, on guanyà la medalla de plata en la prova del relleu 4x7,5 quilòmetres del programa de biatló. Va formar equip amb Ernst Reiter, Peter Angerer i Fritz Fischer. En aquests mateixos jocs fou vint-i-sisè en la prova dels 10 quilòmetres esprint.

## Referències

* ↑ «Stefan Höck Olympic Results». sports-reference.com. Arxivat de l'original el 2020-04-18. [Consulta: 9 març 2020].
# David Carnegie

David Ludovic George Hopetoun Carnegie, 11è Earl de Northesk (Londres, 24 de setembre de 1901 – 7 de novembre de 1963) va ser un membre de la representació escocesa i especialista en tobogan.
Carnegie era fill de David Carnegie, 10è comte de Northesk i Elizabeth Boyle Hallowes. Va estudiar a la St. Aubyns Preparatory School de Rottingdean i a la Gresham's School de Holt. El 1928 va prendre part en els Jocs Olímpics de Sankt Moritz, on guanyà la medalla de bronze en la competició de tobogan.
Durant la Segona Guerra Mundial va servir al Cos d'Intel·ligència i es va desmobilitzar com a comandant en 1945. Posteriorment es va dedicar a treballar la seva finca de 200 acres a Binfield, Berkshire, i als seus deures parlamentaris. Va morir sense fills el novembre de 1963, i va ser succeït pel seu cosí John Carnegie, dotzè comte de Northesk.

## Referències

* 1 2 «David, Earl of Northesk Olympic Results». sports-reference.com. Arxivat de l'original el 12 de setembre 2015. [Consulta: 17 gener 2019].
* ↑ «Army lists 1940-1946 Quarterly Army Lists (Second Series), 1946 Third quarter» (en anglès) p. 2804. [Consulta: 19 juny 2017].